बे बेलायाव गाहाइ मन्थ्रि नरेन्द्र मदिआ बाहागो लागोन। नाथाय सोंलु सिखांदोंदि आबादारिफोरनि सोमावसारनायनि सायाव जेबो मोजां सुफुं जायाबालानो मिरुआ संसद भबनखौ समायना खालामोब्ला सुबुंखान्थिया रैखा मोनगोनना ? दिनैसिम मदि सोरखारा आबादारि आफादफोरा सुफुंजानो लुबैनाय दाबिफोरनि सायाव जेबो मावनांगौनि सायाव सानाखै। सोरखारा आबादारिफोरनि मोगा-मोगि जानायनि मुङाव खेबबा सावरायमेल जिरायदोंमोनब्लाबो गाहाइ दाबिखौ सुफुंनो थाखाय दासिम नायबिजिराखै । ओजों सावरायनाय जाबाय थानाय समावनो आबादारि आफादफोरा भारत बन्द होनाया सानजाथाव। दिनैनि बे आबादारि आफादफोरनि भारत बन्दखौ बेरेखा हानजाआ मदद होदों। बेंक, इन्सुरेन्स कम्पानिफोरनि मावफारियाफोरा आबादारिनि सोमावसारनायखौ मददनि बाथ्रा बुंनाया बाखनायथाव आरो भारत बन्दखौ मदद होदों। दिनैनि बे भारत बन्दआ गोबाव साननि उनाव जानायाव बे मोनसे असहजग सोमावसारनायसिम जाहैबाय।